open-index/open-wikipedia-markdown huggingface dataset:
উত্তর অঞ্চল

**নর্দার্ন টেরিটরি** বা **উত্তর অঞ্চল** (**এনটি**; আনুষ্ঠানিকভাবে অস্ট্রেলিয়ার উত্তর অঞ্চল) অস্ট্রেলিয়ার মধ্য ও মধ্য উত্তরের একটি অঞ্চল। এটির পশ্চিমে পশ্চিম অস্ট্রেলিয়া (১২৯তম মেরিডিয়ান পূর্ব), দক্ষিণে দক্ষিণ অস্ট্রেলিয়া (২৬তম সমান্তরাল দক্ষিণ) এবং পূর্বে কুইন্সল্যান্ড (১৩৮তম মেরিডিয়ান পূর্বে) এর সাথে সীমানা রয়েছে। এই অঞ্চলটির উত্তরে তিমুর সাগর, আরাফুরা সাগর এবং কার্পেন্টারিয়া উপসাগরসহ পশ্চিম নিউ গিনি এবং ইন্দোনেশিয়া দ্বীপমালার অন্যান্য দ্বীপগুলি রয়েছে। এনটি ১৩,৪৯,১২৯ বর্গকিলোমিটার (৫,২০,৯০২ বর্গ মাইল) জুড়ে বিস্তৃত। এটি তৃতীয় বৃহত্তম অস্ট্রেলীয় ফেডারাল বিভাগ এবং বিশ্বের ১১তম বৃহত্তম দেশ উপবিভাগ। এটি মাত্র ২,৪৪ ,৭৬১ জন লোকসংখ্যা রয়েছে যা অস্ট্রেলিয়ার কম জনবহুল এলাকার একটি, তাসমানিয়ার তুলনায় অর্ধেকেরও কম লোক এখানে বসবাস করে।

উত্তর অঞ্চলের প্রত্নতাত্ত্বিক ইতিহাস ৪০,০০০ বছর আগে শুরু হয়, যখন আদিবাসী অস্ট্রেলীয় অঞ্চলটিতে বসতি স্থাপন করে। মাকাসান ব্যবসায়ীরা কমপক্ষে আঠারো শতক থেকে টেপাংয়ের জন্য উত্তর অঞ্চলের আদিবাসীদের সাথে বাণিজ্য শুরু করে। ১৭ম শতাব্দীতে ইউরোপীয়রা এই অঞ্চলে আসে। ব্রিটিশরা হল প্রথম ইউরোপীয় যারা উপকূলীয় অঞ্চলগুলিকে বসতি স্থাপনের চেষ্টা করে। বসতি স্থাপনের তিনটি ব্যর্থ প্রচেষ্টার (১৮২৪-২৮, ১৮৩৮–৪৯, এবং ১৮৬৪–৬৬) পরে, ১৮৬৯ সালে পোর্ট ডারউইনে একটি বসতি স্থাপনের মাধ্যমে তাঁরা সাফল্য অর্জন করে। বর্তমানে এটির অর্থনীতি পর্যটন, বিশেষত টপ এন্ডের কাকাডু জাতীয় উদ্যান ও মধ্য অস্ট্রেলিয়ায় উলুয়ু-কাটা তজুনা জাতীয় উদ্যান (আয়ার্স রক) এবং খনির উপর নির্ভরশীল।

এটির রাজধানী এবং বৃহত্তম শহর ডারউইন। জনসংখ্যা উপকূলীয় অঞ্চলে এবং স্টুয়ার্ট হাইওয়ে বরাবর কেন্দ্রীভূত। অন্যান্য প্রধান বসতিগুলি হ'ল (আকার অনুসারে) পামারস্টন, অ্যালিস স্প্রিংস, ক্যাথরিন, নুলুনবুয় এবং টেন্যান্ট খাঁড়ি। উত্তর অঞ্চলের বাসিন্দারা প্রায়শই কেবল "টেরিটরিয়ানস" হিসাবে এবং পুরোপুরি ভাবে "নর্দার্ন টেরিটরিয়ানস" বা আরও অনানুষ্ঠানিকভাবে "টপ এন্ডার্স" এবং "সেন্ট্রালিয়ানস" নামে পরিচিত।

## তথ্যসূত্র


বিষয়শ্রেণী:অস্ট্রেলিয়ার অঙ্গরাজ্য
বিষয়শ্রেণী:নর্দার্ন টেরিটরি
শাহ-ই-জাহান চৌধুরী

**শাহ-ই-জাহান চৌধুরী** বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও তৎকালীন চট্টগ্রাম-১৫ আসনের সাবেক সংসদ সদস্য।

## প্রাথমিক জীবন
শাহ-ই-জাহান চৌধুরী  সালে চট্টগ্রাম জেলার বাঁশখালীতে জন্মগ্রহণ করেন।

## রাজনৈতিক জীবন
শাহ ই জাহান চৌধুরী একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে চট্টগ্রাম-১২ আসণ থেকে তিনি সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
দ্য নেশন (শ্রীলঙ্কা)

***দ্য নেশন***   শ্রীলঙ্কার একটি সাপ্তাহিক ইংরেজি ভাষার সংবাদপত্র। এটি প্রতি রবিবার রিভিরা মিডিয়া কর্পোরেশন (প্রাইভেট) লিমিটেড দ্বারা প্রকাশিত হয়। *রিভিরা* এর একটি ভগিনী পত্রিকা। *দ্য নেশন* ২০০৬ সালে প্রতিষ্ঠিত হয়েছিল। এটি প্রতি সংখ্যার প্রচলন ১৩২,০০০ অনুলিপি এবং ২০১২ সালের আনুমানিক পাঠকসংখ্যা ৬৬২,০০০  পত্রিকাটি রাজনীতি, ক্রীড়া, ব্যবসা এবং বিশ্বের খবরাখবর নিয়ে আসে। দ্য নেশন পত্রিকার প্রধান সম্পাদক হলেন মালিন্দা সেনেভির্তনে। *উইকএন্ড নেশন*  শিরোনামে দ্য নেশন পত্রিকার *সপ্তাহান্তিক সংস্করণ* রয়েছে।

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:শ্রীলঙ্কার সাপ্তাহিক সংবাদপত্র
বিষয়শ্রেণী:শ্রীলঙ্কার ইংরেজি ভাষার সংবাদপত্র
বিষয়শ্রেণী:শ্রীলঙ্কার রবিবারের সংবাদপত্র
মাওবিমা

***মাওবিমা*** (অর্থ- মাতৃভূমি) একটি সাপ্তাহিক সিংহল ভাষার সংবাদপত্র যা শ্রীলঙ্কা সম্পর্কিত সংবাদ, চিঠিপত্র, নিবন্ধ এবং বৈশিষ্ট্য প্রকাশ করে। 

## তথ্যসূত্র

## বহিঃসংযোগ

* মাওবিমার অফিসিয়াল ওয়েবসাইট

বিষয়শ্রেণী:শ্রীলঙ্কার সাপ্তাহিক সংবাদপত্র
বিষয়শ্রেণী:শ্রীলঙ্কার রবিবারের সংবাদপত্র
ইরানে নারী

ইরানে নারীরা ১৯৭৯ সালের ইসলামী বিপ্লবের আগে পশ্চিমা ভাবধারার পোশাক পরার সুযোগ পেতেন। কিন্তু ১৯৭৯ সালে বিপ্লব আসার পর ইরানে নারীদের ওপর ইসলামী জীবনধারা চালু হয়।
ইসলামী বিপ্লবের পর থেকে ইরানি নারীরা শিক্ষা ক্ষেত্রে ব্যাপক অগ্রগতি লাভ করেন, তাদের বিদ্যালয় থেকে বিশ্ববিদ্যালয় পর্যন্ত তুমুল মেধার স্বাক্ষর রাখতে দেখা যায়, এসবই সম্ভব হয় ইরানে ইসলামী শাসনের কারণে। ইসলামী বিপ্লব হয়েছিলো ১৯৭৯ সালে, এর ১০ বছরের মাথায় ইরানে নারীদের শিক্ষার ক্ষেত্রে অগ্রগতি বেড়ে দাঁড়ায় ৪০ গুণ। ইরানে নারীদের প্রকাশ্যে রাস্তায় হিজাব পরা বাধ্যতামূলক, রাস্তায় ঘোরাফেরা করার স্বাধীনতা ইরানি নারীদের আছে তবে তাদের মাথায় হিজাব রাখা বাধ্যতামূলক। ইরানে ইসলামী বিপ্লবের আগে নারীরা পশ্চিমা পোশাক পরতেন যা ছিলো অশালীন কিন্তু ইসলামী শাসন আসার পর থেকে তারা শালীন পোশাক পরা শুরু করেন।

ইরানে শিক্ষা ক্ষেত্রে নারী এবং পুরুষের মধ্যে কোনো বৈষম্য নেই। তবে বিদ্যালয় সহ অন্যান্য শিক্ষা প্রতিষ্ঠানে বড় ধরনের যৌন বিভাজন লক্ষ্য করা যায়, এটা করা হয় ছেলেমেয়েরা যাতে অনৈতিক যৌনকর্মে না জড়ায়, দেশের সব জায়গাতেই লিঙ্গ বিভাজন নীতি রয়েছে; নারী এবং পুরুষের মধ্যকার বন্ধুত্ব ছোটোবেলা থেকেই রাষ্ট্রীয় এবং সামাজিকভাবে নিরুৎসাহিত করা হয়, প্রাপ্তবয়স্ক হলে এটার উপরে নিষেধাজ্ঞাও দেখা যায় কঠোরভাবে। ইসলামী বিপ্লবের আগে ইরানের নারীরা কর্মক্ষেত্রে ঢুকতে পারতেন খুব কম হারেই, নারীদের মাত্র সাড়ে ৪ শতাংশ ১৯৭০-এর দশকে কর্মক্ষেত্রে ঢুকতে পারতো, ইসলামী বিপ্লবের পর নারীদের জন্য নতুন নীতি প্রণীত হয়, নারীরা আগের তুলনায় শিক্ষিত এবং কর্মজীবী হবার সুযোগ ভালো করে পেতে থাকেন, ২০০৯ সালে হিসেব অনুযায়ী ইরানের ৩১ শতাংশ নারী কর্মজীবী ছিলেন। সমাজে প্রেম করে বিয়ে করা যায় তবে বিয়ের আগে প্রেমিক-প্রেমিকারা যৌনক্রিয়ায় জড়ালে জেল-জরিমানার শিকার হতে পারে এবং অধিকাংশ ক্ষেত্রে হয়ও আর তাই ইরানের সমাজে প্রেম করে বিয়ে করাটা খুব একটা দেখা যায়না। পশ্চিমা ধাচে প্রেম করা ইরানে রাষ্ট্রীয় এবং সামাজিকভাবে কড়াকড়িভাবে নিষেধ।

প্রখ্যাত ফরাসি দার্শনিক মিশেল ফুকো (যিনি ১৯৮৪ সালে মারা যান) ইরানের ইসলামী বিপ্লবকে সমর্থন দিয়ে বলছিলেন,

মিশেল ফুকো ইরানের নারীদের যারা ইসলামী শাসনের পক্ষে মিছিল দিয়েছিলেন তাদের পক্ষে কথা বলেছিলেন, তিনি এসময় কালে ইরান সফরও করেছিলেন।

## হিজাববিরোধী আন্দোলন

### মাহশা আমিনী

মাহশা আমিনী নামে একজন নারীকে ইরানের ধর্মীয় পুলিশ হিজাব না পরার অপরাধে গ্রেপ্তার করে। পরে পুলিশের অধীনে থাকাবস্থায় সে মারা যায়। মাহশাকে নির্যাতনের ভিডিও ছড়িয়ে পরলে ইরান ও বিশ্বব্যাপী হিজাববিরোধী আন্দোলন শুরু হয়। আন্দোলনটি সেপ্টেম্বর ২০২২ এর দিকে শুরু হয়, তবে সেপ্টেম্বর ২০২৩ এর দিকে এসে আন্দোলন পুরোপুরি বন্ধ হয়ে যায়। এই আন্দোলন ইসলামি শাসনব্যবস্থার ইরানের অন্যতম বড় আন্দোলন ছিলো।

## তথ্যসূত্র

বিষয়শ্রেণী:দেশ অনুযায়ী নারী
বেনিতো রামান

**বেনিতো রামান** (; জন্ম: ৭ নভেম্বর ১৯৯৪) হলেন খেন্টে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগায় শালকে ০৪ এবং বেলজিয়াম জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পাশের আক্রমণভাগের খেলোয়াড় হিসেবে খেললেও মাঝেমধ্যে ডান পাশের আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

১৯৯৮–৯৯ মৌসুমে, বেলজীয় ফুটবল ক্লাব সের্ক্লে মেলের যুব পর্যায়ের হয়ে খেলার মাধ্যমে রামান ফুটবল জগতে প্রবেশ করেন; অতঃপর তিনি এসকে মুঙ্কজালম এবং খেন্টের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১১–১২ মৌসুমে, খেন্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; এই ক্লাবের হয়ে তিনি ৫৫ ম্যাচে ১১টি গোল করেছেন। খেন্টের সাথে চুক্তিবদ্ধ থাকাকালীন তিনি বেরস্খট, কট্রেইক এবং সিন্ট-ট্রইডেন্সের হয়ে ধারে খেলেছেন। পরবর্তীতে তিনি স্ট্যান্ডার্ড লিয়েজ এবং ফর্টুনা ডুসেলডর্ফের হয়ে খেলেছেন। ২০১৯–২০ মৌসুমে, তিনি ৬.৫০ মিলিয়ন ইউরোর বিনিময়ে ডুসেলডর্ফ হতে ধারে জার্মান ফুটবল ক্লাব শালকে ০৪-এ যোগদান করেছেন।

দলগতভাবে, ঘরোয়া ফুটবলে, রামান এপর্যন্ত ৩টি শিরোপা জয়লাভ করেছেন, যার মধ্যে ২টি খেন্টের হয়ে এবং ১টি ডুসেলডর্ফের হয়ে জয়লাভ করেছেন।

## তথ্যসূত্র

## বহিঃসংযোগ
* বেলজীয় এফএ-এ বেনিতো রামান
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:বেলজীয় পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফর্টুনা ডুসেলডর্ফের খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:রয়্যাল বেরস্খট আন্টভের্পীয় ক্লাবের খেলোয়াড়
বিষয়শ্রেণী:রয়্যাল ফুটবল ক্লাব কট্রেইকের খেলোয়াড়
বিষয়শ্রেণী:খেন্ট ফুটবল ক্লাবের খেলোয়াড়
বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড়
বিষয়শ্রেণী:স্ট্যান্ডার্ড লিয়েজের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:রয়্যাল ফুটবল ক্লাব মেখেলেনের খেলোয়াড়
ফাতমা সামৌরা

**ফাতমা সাম্বা ডিউফ সামৌরা** (জন্ম: ৯ সেপ্টেম্বর ১৯৬২) হলেন একজন প্রাক্তন সেনেগালি কূটনীতিক ও জেষ্ঠ নির্বাহী। ২০১৬ সালের ১৩ মে তিনি ফিফা প্রেসিডেন্ট জিয়ান্নি ইনফান্তিনো কর্তৃক ফিফার সেক্রেটারি জেনারেল নিযুক্ত হন এবং একই বছরের ২০ জুন দায়িত্ব গ্রহণ করেন। সামৌরা ফিফার প্রথম নারী সেক্রেটারি জেনারেল। এর আগে তিনি জাতিসংঘে বিভিন্ন পদে কাজ করেছিলেন। ২০১৮ সালে ফোর্বস তাদের আন্তর্জাতিক ক্রীড়াঙ্গনের সবচেয়ে শক্তিশালী নারীদের মধ্যে তাকে ১ নাম্বারে রাখে এবং বিবিসি তাদের ১০০ নারীর তালিকায়ও তাকে রেখেছে।

## কর্মজীবন
১৯৯৫ সালে জাতিসংঘের বিশ্ব খাদ্য কর্মসূচিতে (ডব্লিউএফপি) যোগদানের পর, সামৌরা জিবুতি এবং ক্যামেরুনে কান্ট্রি ডিরেক্টর হিসেবে কাজ করেছেন। এছাড়াও তিনি রোমের ডব্লিউএফপির সদর দফতরেও কাজ করেছেন। তিনি কসোভো, লাইবেরিয়া, নিকারাগুয়া, সিয়েরা লিওন ও পূর্ব তিমুর সহ বেশ কিছু দেশে জরুরি ও জটিল সময়ে অবস্থান করেছিলেন।

২০০৭ সালের ১ নভেম্বর জাতিসংঘের মহাসচিব বান কি মুন, মানবিক বিষয়ক আন্ডার সেক্রেটারি জেনারেল জন হোলমেসের পরামর্শে সামৌরাকে পূর্ব চাদের জন্য উপ মানবিক সমন্বয়কারী  নিয়োগ করেছিলেন। তিনি আবেচি শহরে দায়িত্ব পালন করেন, যা সুদানের দারফুর অমীমাংসিত অঞ্চলের সীমান্ত থেকে মাত্র ৮০ কিলোমিটার পশ্চিমে। চাদে বর্তমানে ২৮০,০০০ এরও বেশি শরণার্থী এবং ১৭০,০০০ এরও বেশি অভ্যন্তরীণ বাস্তুচ্যুত ব্যক্তি (আইডিপি) রয়েছে, তাদের বেশিরভাগ পূর্ব অঞ্চলের এবং তাদের পূর্নবাসন কাজ করার জন্য তাকে দায়িত্ব দেওয়া হয়েছিলো। পূর্ব চাদে কর্মরত সাতটি জাতিসংঘের সংস্থা এবং ৪০ টিরও বেশি বেসরকারি সংস্থার (এনজিও) সমন্বয়ে গঠিত একটি দলকে সহায়তা এবং দিকনির্দেশনা প্রদান করা তার কাজের অন্তর্ভুক্ত ছিল।

## ফিফা
২০১৬ সালের জুন মাস থেকে তিনি সংগঠনের বাণিজ্যিক ও কার্যকরী বিষয়ের সকল কর্মকাণ্ড তত্বাবধানের জন্য দায়ী ফিফা মহাসচিবের দায়িত্ব পালন করছেন। তিনি দুর্নীতির দায়ে অভিযুক্ত মার্কাস কাটনারের স্থলাভিষিক্ত হন।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারী পরহিতব্রতী
বিষয়শ্রেণী:জাতিসংঘের সেনেগালি কর্মকর্তা
বিষয়শ্রেণী:সেনেগালি কূটনীতিক
বিষয়শ্রেণী:ফিফা কর্মকর্তা
বিষয়শ্রেণী:বিবিসি ১০০ নারী
লঙ্কাদীপা

**লঙ্কাদীপা** () শ্রীলঙ্কার একটি   সিংহল ভাষার দৈনিক সংবাদপত্র যা উইজিয়া নিউজপেপার্সের মালিকানাধীন। এটি ১৯৯১ সালে প্রতিষ্ঠিত হয়েছিল।  সংগঠনের চেয়ারম্যান হলেন, ডি আর উইজেওয়ার্ডেনারের ছেলে রঞ্জিত উইজওয়ার্ডেনা।  সংবাদপত্রে রাজনীতি, খেলাধুলা, বিনোদন এবং সামরিক বিষয় প্রকাশিত হয়। রবিবারে *আইরিডা লঙ্কাদীপা* নামে সপ্তাহান্তের পত্রিকা প্রকাশিত হয়।

শ্রীলঙ্কার সর্বাধিক জনপ্রিয় সপ্তাহান্তের সংবাদপত্র হিসাবে আইরিদা লঙ্কাদীপা স্লিম-নীলসন পিপলস পুরস্কার জিতেছে ২০০৬, ২০০৭, ২০০৮ এবং ২০১০ সালে।  এর ভগিনী পত্রিকা  *[[সানডে টাইমস (শ্রীলঙ্কা)|সানডে টাইমস]]*, *[[দ্য ডেইলি মিরর (শ্রীলঙ্কা)|দ্য ডেইলি মিরর]]* এবং *[[তামিল মিরর]]*। দৈনিক লঙ্কাদীপার গড় সঞ্চালন রয়েছে ১৫০,০০০ এবং এর রবিবারের সংস্করণের সঞ্চালন ৩৫০,০০০। 

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* উইজিয়া নিউজপেপার্স 
* বিবিসি শ্রীলঙ্কার মিডিয়া

বিষয়শ্রেণী:শ্রীলঙ্কার দৈনিক সংবাদপত্র
বিষয়শ্রেণী:উইজেয়া সংবাদপত্র
সিলুমিনা

**সিলুমিনা** () শ্রীলঙ্কার একটি সিংহল ভাষার সাপ্তাহিক সংবাদপত্র। এটি সরকারি মালিকানাধীন অ্যাসোসিয়েটেড নিউজপেপারস সিলন লিমিটেড (লেক হাউস) দ্বারা প্রকাশিত। পত্রিকাটি ১৯৩০ সালে প্রকাশ শুরু হয়, এর প্রতিষ্ঠাতা ছিলেন ডি আর উইজেওয়ার্দেনা। এটির সঞ্চালন বর্তমানে ২৬৫,০০০।  মার্টিন বিক্রমাসিংহের মতো বিখ্যাত উপন্যাসিকরা এর সম্পাদক হিসাবে দায়িত্ব পালন করেছেন। বর্তমান সম্পাদক হলেন লক্ষ্মণ পিয়াসেনা।

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* সিলুমিনা অফিসিয়াল ওয়েবসাইট

বিষয়শ্রেণী:শ্রীলঙ্কার দৈনিক সংবাদপত্র
বিষয়শ্রেণী:১৯৩০-এ প্রতিষ্ঠিত সংবাদপত্র
বিষয়শ্রেণী:সিলন লিমিটেডের সহযোগী সংবাদপত্র
বিষয়শ্রেণী:শ্রীলঙ্কার রবিবারের সংবাদপত্র
রিভিরা

**রিভিরা** শ্রীলঙ্কা সিংহলী ভাষার একটি সাপ্তাহিক সংবাদপত্রে। এটি প্রতি রবিবার রিভিরা মিডিয়া কর্পোরেশন (প্রাইভেট) লিমিটেড দ্বারা প্রকাশিত হয়। *[[দ্য নেশন (শ্রীলঙ্কা)|দ্য ন্যাশনের]]* এর একটি ভগিনী পত্রিকা। এটি ২০০৬ সালে ব্যবসায় প্রবেশ করে। এর সঞ্চালন ২৬৫,০০০ অনুলিপি এবং ২০১২ সালের এর পাঠক সংখ্যা ছিল ১,৬০০,০০০ 

## তথ্যসূত্র

## বহিঃসংযোগ
* রিভিরা পত্রিকার ওয়েবসাইট  
* নেশন পত্রিকার ওয়েবসাইট

বিষয়শ্রেণী:শ্রীলঙ্কার সাপ্তাহিক সংবাদপত্র
বিষয়শ্রেণী:শ্রীলঙ্কার রবিবারের সংবাদপত্র
রাভায়া

**রাভায়া** () হল শ্রীলঙ্কার সিংহলী ভাষার একটি সংবাদপত্র। যার প্রকাশক ভিক্টর ইভান। ১৯৮৭ সালে প্রতিষ্ঠিত, পত্রিকার মূল রাজনৈতিক দৃষ্টিভঙ্গির জন্য পরিচিত।  রাভায়া ১৯৯৪ সালে চন্দ্রিকা কুমারতুঙ্গার কট্টর সমর্থক ছিল। রাভায়া শ্রীলঙ্কার সামাজিক, রাজনৈতিক, সাংস্কৃতিক এবং বিচারিক দৃষ্টিভঙ্গির অপ্রচলিত বিশ্লেষণের একটা বুদ্ধিজীবী ফোরাম। ভিক্টর ইভান ইদানীং মহাত্মা গান্ধীর পথ নিয়েছে এবং শ্রীলঙ্কায় গান্ধীবাদ প্রয়োগের প্রক্রিয়াধীন রয়েছে।

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* রাভায়া  অনলাইন সংস্করণ

বিষয়শ্রেণী:শ্রীলঙ্কার সাপ্তাহিক সংবাদপত্র
বিষয়শ্রেণী:শ্রীলঙ্কার রবিবারের সংবাদপত্র
বিষয়শ্রেণী:১৯৮৭-এ প্রতিষ্ঠিত সংবাদপত্র
ছোট উদয়পুর রাজ্য

**ছোট উদয়পুর রাজ্য** বা **ছোট উদয়পুর** ( ) ব্রিটিশ ভারতের একটি দেশীয় রাজ্য ছিল এবং ছোট উদয়পুর রাজ্যের শেষ শাসক ১৯৪৮ সালে ভারতীয় ইউনিয়নে যোগদানের জন্য স্বাক্ষর করেন। ছোট উদয়পুর পূর্ব গুজরাতের  অপর দুইটি দেশীয় রাজ্য দেবগড় বাড়িয়া এবং রাজপিলা সাথে  ইতিহাস করে নিয়েছে।

## ইতিহাস
ছোট উদয়পুর দেশীয় রাজ্য ১৭৪৩ সালে রাওয়াল উদয়সিংজি, যিনি  চম্পানের  পাটাই রাওয়ালে বংশধর, প্রতিষ্ঠা করেন।   
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2019)">উদ্ধৃতি প্রয়োজন</span>]]* &#x5D;
এই রাজ্যটি রেওয়া কাথা এজেন্সির অধীনে একটি দ্বিতীয় শ্রেণির রাষ্ট্র ছিল এবং ১৯৪৮ সালের ১০ ই মার্চ ভারত ইউনিয়নের সাথে একীভূত হয়। এইচ এইচ ঐশ্বরিয়া প্রতাপ সিংহ চৌহান ছোট উদয়পুরের বর্তমান মহারাজা বীরেন্দ্র প্রতাপ সিং চৌহানের তৃতীয় পুত্র।

* ১৭৬২ – ১৭৭১ আরসিংহজি 
* ১৭৭১–১৭৭৭ দ্বিতীয় হামিরসিংজি  
* ১৭৭৭ –১৮২২ ভীমসিংহজি 
* ১৮২২ - ১৮৫১ গমনসিংহী 
* ১৮৫১ - ১৮৮১ জিতসিংজি 
* ১৮৮১ - ১৮৯৫ মতিসিংহজি 
* ১৮৯৫ - ২৯ আগস্ট ১৯২৩ ফাতেহসিংজি (জ. ১৮৮৪ – মৃ. ১৯২৩) 
* ২৯ আগস্ট ১৯২৩ - ১৫ অক্টোবর ১৯৪৬ নটওয়ারসিংজি ফাতেহসিংহজী (জ. ১৯০৬ - মৃ. ১৯৪৬) 
* ১৫ অক্টোবর ১৯৪৬ - ১৫ আগস্ট ১৯৪৭ বীরেন্দ্রসিংজি (জ. ১৯০৭– মৃ. ২৫ জুন ২০০৫)  
*

## তথ্যসূত্র

## বহিঃসংযোগ

*     
* ছোট উদয়পুরের ইতিহাস

বিষয়শ্রেণী:রাজপুত
বিষয়শ্রেণী:গুজরাতের দেশীয় রাজ্য
বিষয়শ্রেণী:১৭৪৩-এ ভারতে প্রতিষ্ঠিত
বিষয়শ্রেণী:ছোট উদয়পুর জেলা
বিষয়শ্রেণী:১৯৪৮-এ ভারতে বিলুপ্ত
দিনকরন (শ্রীলঙ্কা)

**থিনাকরণ** শ্রীলঙ্কার একটি তামিল দৈনিক পত্রিকা। এর প্রকাশক অ্যাসোসিয়েটেড নিউজপেপার্স অব সিলন লিমিটেড। এর ভগিনী প্রকাশনা *[[রবিবার পর্যবেক্ষক (শ্রীলঙ্কা)|সানডে অবজার্ভার]]*, *[[সিলুমিনা]]*, *[[Dinamina|দিনামিনা]]* এবং *[[ডেইলি নিউজ (শ্রীলঙ্কা)|ডেইলি নিউজ]]*। দৈনিক পত্রিকাটির সঞ্চলন ৫০,০০০ এবং এর রবিবার সংস্করণ *থিনাকরণ বর্মণজারির*  প্রচলন ৭০,০০০। 

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* থিনাকরণ  অফিসিয়াল ওয়েবসাইট

বিষয়শ্রেণী:শ্রীলঙ্কার দৈনিক সংবাদপত্র
বিষয়শ্রেণী:সিলন লিমিটেডের সহযোগী সংবাদপত্র
বিষয়শ্রেণী:শ্রীলঙ্কার তামিল ভাষার সংবাদপত্র
জিম পথক্যারি

**জেমস এডওয়ার্ড পথক্যারি** (; জন্ম: ৬ ডিসেম্বর, ১৯৩৩ - মৃত্যু: ১১ মে, ২০১৬) কেপ প্রদেশের কেপ টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০ সালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **জিমি পথক্যারি**।

## প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৬৪-৬৫ মৌসুম পর্যন্ত জিম পথক্যারি’র প্রথম-শ্রেণীর খেলোয়াড়ী জীবন চলমান ছিল। মজবুত গড়নের ডানহাতি ফাস্ট মিডিয়াম বোলার ছিলেন জিম পথক্যারি। পিচের উভয়দিকেই বলকে সুইং করানোয় দক্ষতা অর্জন করেন।

১৬ বছর বয়সে তিনি তার শুরুরদিকের প্রতিশ্রুতিশীলতার স্বাক্ষর রাখেন। ১৯৫০-৫১ মৌসুমে কেপ টাউনে সীপয়েন্ট ক্লাবের সদস্যরূপে ল্যান্সডনের বিপক্ষে খেলায় ২০ উইকেটের সবকটিই করায়ত্ত্ব করেন। প্রথম ইনিংসে ১০/১৮ ও দ্বিতীয় ইনিংসে ১০/৩৬ পান তিনি। নিচেরসারিতে ডানহাতে কার্যকর ব্যাটসম্যান হিসেবে পূর্ণাঙ্গতা আনয়ণের প্রচেষ্টা চালান ও ডানহাতে মিডিয়াম পেস বোলিং করতেন। দক্ষিণ আফ্রিকার ঘরোয়া ক্রিকেটে ওয়েস্টার্ন প্রভিন্সের সদস্যরূপে বেশ কয়েক মৌসুম খেললেও উল্লেখযোগ্য তেমন সফলতার স্বাক্ষর রাখতে পারেননি। তবে, ১৯৫৯-৬০ মৌসুমে ১৪ গড়ে ২৫ উইকেট পেয়েছিলেন তিনি। ফলশ্রুতিতে, ১৯৬০ সালে ইংল্যান্ড গমনার্থে দক্ষিণ আফ্রিকা দলের সদস্যরূপে অন্তর্ভুক্ত করা হয়।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জিম পথক্যারি। সবগুলো টেস্টই ইংল্যান্ডের বিপক্ষে খেলেছিলেন তিনি। ৭ জুলাই, ১৯৬০ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ আগস্ট, ১৯৬০ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

অংশগ্রহণকৃত তিন টেস্টে নয় উইকেট পান। সব মিলিয়ে ঐ সফরে মাত্র ৫৩ উইকেট পেয়েছিলেন তিনি। দক্ষিণ আফ্রিকা দলের অধিকাংশ সদস্যের ন্যায় এ সফরটি তার জন্যেও বেশ হতাশাদায়ক ছিল। দলটি তুলনামূলকভাবে দূর্বলমানের ছিল। প্রথম দুই টেস্ট প্রতিদ্বন্দ্বিতাবিহীন ছিল। তদুপরি ফাস্ট বোলার জিওফ গ্রিফিনকে বেশ কয়েকবার বল ঢিল ছুঁড়ে মারার দায়ে অভিযোগ তোলা হয়। এরফলে, উদ্বোধনী বোলার নীল অ্যাডককের সাথে শূন্যতা পূরণ তাকে নিয়ে আসা হয় ও শেষ তিন টেস্টে বোলিং করেন। ট্রেন্ট ব্রিজে নিজস্ব প্রথম টেস্টে কোন উইকেটের সন্ধান পাননি তিনি।

তবে, ওল্ড ট্রাফোর্ডে ড্র হওয়া টেস্টে পাঁচ উইকেটের সন্ধান পেয়েছিলেন তিনি। প্রথম ইনিংসে তিনি চার উইকেট ও অ্যাডকক ছয় উইকেট নিয়ে স্বাগতিক দলকে মাত্র ১৫৫ রানে গুটিয়ে দেন। কিন্তু, দক্ষিণ আফ্রিকা দল ২৬৪ রানে এগিয়ে থেকেও জয়লাভ করতে পারেনি। দ্বিতীয় ইনিংসে তিনি কোন উইকেট পাননি। জিওফ পুলার ও কলিন কাউড্রে ২৯০ রানের উদ্বোধনী জুটিতে করেছিলেন।

## অবসর
এরপর আর তাকে কোন টেস্টে অংশগ্রহণ করতে দেখা যায়নি। ১৯৬৪-৬৫ মৌসুম পর্যন্ত প্রথম-শ্রেণীর ক্রিকেটে অংশ নিয়েছিলেন তিনি।

১১ মে, ২০১৬ তারিখে ৮২ বছর বয়সে কেপ টাউনের সানিংডেল এলাকায় জিম পথক্যারি’র দেহাবসান ঘটে।

## তথ্যসূত্র

## আরও দেখুন
* বব ক্যাটারল
* কলিন ওয়েসলি
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৩৩-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:কেপ টাউন থেকে আগত ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
সিকিমের পতাকা

বর্তমানে ভারতের একটি  রাজ্য হিসেবে সিকিমের  কোন সরকারি  পতাকা নেই। তবে ১৯৭৫ সালে  ভারতের একটি  রাজ্যে পরিণত হওয়ার আগ পর্যন্ত স্বাধীন সিকিম রাজ্যের একটি নিজস্ব জাতীয় পতাকা ছিল।

## সিকিম রাজ্য (১৮৭৭–১৯৭৫)
সিকিম রাজ্য তার ইতিহাসের বিভিন্ন সময়ে বিভিন্ন পতাকা ব্যবহার করেছিল। তবে প্রতিটি পতাকার কেন্দ্রীয় উপাদান হিসাবে ছিল গাঙ্ক্যিল দিয়ে একটি বৌদ্ধ 'খোর্লো' (প্রার্থনা চক্র)।

১৯৬৭ অবধি পূর্ববর্তী পতাকাটির খোর্লোটিকে ঘিরে একটি কল্পিত সীমান্ত সহ ধর্মীয় চিত্রগ্রহগুলির সাথে একটি অত্যন্ত জটিল নকশা ছিল।

জটিল পতাকাটির অনুকরণে অন্য পতাকা তৈরি করতে অসুবিধা হওয়ার কারণে ১৯৬৭ সালে আরও সাধারণ নকশা গৃহীত হয়েছিল। পতাকাটির চারদিকের সীমানাটি পরিপূর্ণ লাল করে এর অভ্যন্তরস্থ নকশাচিত্রগুলো সরানো হয়েছিল এবং কেন্দ্রের চক্রটি নতুনভাবে নকশা করা হয়েছিল।

১৯৭৫ সালে সিকিম রাজ্যের রাজতন্ত্র বিলুপ্তির মাধ্যমে তা একটি প্রদেশ হিসেবে ভারত প্রজাতন্ত্রে অন্তর্ভুক্ত হওয়ার সাথে সাথে পতাকাটি তার সরকারি মর্যাদা হারিয়ে ফেলে।

অর্থাৎ, বর্তমানে ভারতের অংশ হিসেবে সিকিমের কোন সরকার স্বীকৃত পতাকা নেই।

## সিকিম প্রদেশ (১৯৭৫-বর্তমান)
সিকিম সরকার একটি ব্যানার দ্বারা প্রতিনিধিত্ব করতে পারে। ব্যানারটিতে একটি সাদা পটভূমিতে রাজ্যের প্রতীক চিত্রিত হয়।


File:Flag of the Government of Sikkim.svg| সিকিমের ব্যানার


## আরও দেখুন
* সিকিমের প্রতীক
* ভারতের জাতীয় পতাকা
* ভারতের রাজ্য পতাকার তালিকা

## তথ্যসূত্র

## বহিঃসংযোগ

*
*Flag and seal of Sikkim at flaggenlexikon.de

বিষয়শ্রেণী:সিকিম
বিষয়শ্রেণী:ভারতের পতাকা
বিষয়শ্রেণী:১৯৬৭-এ এশিয়ায় প্রতিষ্ঠিত
বিষয়শ্রেণী:সিকিমের ইতিহাস
আনসু হ্রদ

**আনসু হ্রদ** (বিকল্প বানান **আনসূ হ্রদ**) পাকিস্তানের খাইবার পাখতুনখোয়া প্রদেশের মানশেরা জেলার কাঘন উপত্যকায় চোখ আকৃতির একটি হ্রদ। এটি সমুদ্র পৃষ্ঠ থেকে  উচ্চতায় অবস্থিত এবং এটিকে হিমালয় পরিসরের অন্যতম সর্বোচ্চ হ্রদ হিসেবে বিবেচনা করা হয়। হ্রদটি মালিকা পর্বতের নিকটে অবস্থিত, যা কাগহান উপত্যকার সর্বোচ্চ পর্বত। এটির অশ্রুবিন্দু আকৃতির কারণে হ্রদের নামকরণ করা হয়, উর্দু শব্দ *আনসু* অর্থ *অশ্রুবিন্দু*। বলা হয়ে থাকে, ১৯৯৩ সালে পাকিস্তান বিমান বাহিনীর পাইলট কর্তৃক হ্রদটি আবিষ্কৃত হয় যারা অপেক্ষাকৃত কম উচ্চতায় এলাকাটির উপর উড়ছিল।

## আরও দেখুন
* পাকিস্তানের হ্রদের তালিকা
* পায়ালা হ্রদ
* সাইফুল মূলক

## তথ্যসূত্র

## বহিঃসংযোগ

* আনসু হ্রদে যাওয়ার রাস্তা

বিষয়শ্রেণী:খাইবার পাখতুনখোয়া প্রদেশের হ্রদ
বিষয়শ্রেণী:মনসেহরা জেলা
তীনক্কুরল

***থিনাক্কুরাল***  শ্রীলঙ্কায় প্রকাশিত একটি তামিল ভাষার পত্রিকা। এটি ১৯৯৭ সালে পন রাজাগোবল প্রতিষ্ঠা করেছিলেন।  প্রতিষ্ঠাতা সম্পাদক বিরাকেসরি। সাম্প্রতিক সময়ে কাগজটির বিতরণ বন্ধ করার জোর প্রচেষ্টা লক্ষ্য করা গেছে।

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* থিনাক্কুরাল ওয়েবসাইট

বিষয়শ্রেণী:শ্রীলঙ্কার দৈনিক সংবাদপত্র
বিষয়শ্রেণী:শ্রীলঙ্কার তামিল ভাষার সংবাদপত্র
দ্য সানডে টাইমস (শ্রীলঙ্কা)

***সানডে টাইমস*** হ'ল একটি শ্রীলঙ্কার সাপ্তাহিক ব্রডশিট সংবাদপত্র যা টাইমস গ্রুপ দ্বারা প্রকাশিত হত। ১৯৯১ সালে উইজিয়া নিউজপেপার্স টাইমস গ্রুপকে অধিগ্রহণ করেছিল। এই পত্রিকার কলাম লেখকদের মধ্যে আছেন প্রতিরক্ষা কলাম লেখক ইকবাল আথাস এবং আমীন ইজাদদিন। দৈনিক *সানডে টাইমসের*  প্রতিপক্ষ দৈনিক হ'ল ডেইলি মিরর। 

## ইতিহাস
প্রথম *টাইমস* পত্রিকা, *[[সিলোন টাইমস|সিলন টাইমস]]* ১৮৪৬ সালে প্রতিষ্ঠিত হয়েছিল।  ১৩১ বছর ধরে বিদ্যমান টাইমস অফ সিলন লিমিটেডকে ১৯৭৭ সালে শ্রীলঙ্কা সরকার গ্রহণ করেছিল। ডি আর উইজেওয়ার্ডেনার পুত্র এবং উইজিয়া নিউজপেপারস লিমিটেডের চেয়ারম্যান রঞ্জিত উইজওয়ার্ডেনা ১৯৮৬ সালে তিরস্কারের অধীনে থাকা সংস্থাটি কিনেছিলেন।  পরে ১৯৯১ সালে *সানডে টাইমস* পত্রিকাটি চালু হয়েছিল।

## আরো দেখুন

* শ্রীলঙ্কার সংবাদপত্রের তালিকা

## তথ্যসূত্র

## বহিঃসংযোগ

* সানডে টাইমস অফিসিয়াল ওয়েবসাইট 
* দৈনিক আয়না অফিসিয়াল ওয়েবসাইট 
* উইজেয়া নিউজপেপারস লিমিটেড অফিসিয়াল ওয়েবসাইট

বিষয়শ্রেণী:শ্রীলঙ্কার সাপ্তাহিক সংবাদপত্র
বিষয়শ্রেণী:শ্রীলঙ্কার ইংরেজি ভাষার সংবাদপত্র
বিষয়শ্রেণী:উইজেয়া সংবাদপত্র
বিষয়শ্রেণী:শ্রীলঙ্কার রবিবারের সংবাদপত্র
ম্যাক্স কিউ

**ম্যাক্স কিউ** () হচ্ছে এমন একটি অবস্থা যেখানে কোন একটি আকাশযানের বায়ুমন্ডলীয় উড্ডয়ন  সর্বোচ্চ ডায়নামিক চাপে পৌঁছে। এই ডায়নামিক চাপ আকাশযানের ডিজাইনে একটি গুরুত্ব পুরণ ফ্যাক্টর কারণ আকাশযান/মহাকাশযানের এরোডাইনামিক গাঠনিক লোড এই ডায়নামিক চাপের সমানুপাতিক।  এই ঘটনা আকাশযানের উড্ডয়ন এনভেলোপে সীমা আরোপ করতে পারে। 
এই ডায়নামিক চাপকে কিউ(ইংরেজি 'q' অক্ষর) দ্বারা প্রকাশ করা হয়,
গাণিতিকভাবে  সমীকরণটি নিম্নরূপ-

 q=\tfrac12\,\rho\,v^{2},.

এখানে 'রো' হচ্ছে স্থানীয় বায়ুর ঘনত্ব আর 'v' হচ্ছে আকাশযানের/মহাকাশযানের বেগ(velocity); এখানে এই ডায়নামিক চাপকে আকাশযানের /মহাকাশযানের সাপেক্ষ বায়ুর গতিশক্তির ঘনত্ব হিসেবে প্রকাশ করা যায়। একটি রকেটের  ভূমি থেকে মহাশূন্যে যাওয়ার সাপেক্ষে ডায়নামিক চাপ হচ্ছে,

১।লিফট-অফ এর সময় শূন্য, এই সময় বায়ুর ঘনত্ব 'রো' অনেক উচ্চ কিন্তু যানের বেগ,v=0.

২। বায়ুমন্ডলের বাইরে শূন্য,  যেখানে বায়ুর ঘনত্ব 'রো'=শূন্য, কিন্তু গতিবেগ 'v' অনেক উচ্চ।

৩। প্রদত্ত পরিমাপগুলোর ভিত্তিতে, সবসময়ই পরিমাপ হবে অ-নেতিবাচক।
সুতরাং উপরের আলোচনার ভিত্তিতে আমরা এই সিদ্ধান্তে আসতে পারি যে  'রোলে'র উপপাদ্য অনুযায়ী সবসময়ই একটি বিন্দু থাকবে যেখানে ডায়নামিক চাপ সবসময়ই সর্বোচ্চ হবে।
অন্যকথায়, গতি বাড়ার সাথে সাথে ডায়নামিক চাপের পরিবর্তনের মান  বায়ুর ঘনত্ব বাড়ার সাথে সাথে  ডায়নামিক চাপের মানের পরিবর্তনেেের চেয়ে সবসময় বেশি।ম্যাক্স কিউ তে পৌছার পর ঘটে এর উল্টো। তখন বায়ুর ঘনত্ব কমার সাথে সাথে এর মান কমতে থাকে। কমতে কমতে শুন্য ঘনত্বে ম্যাক্স কিউ এর মান শূন্যে পৌছায়।

## রকেট উৎক্ষেপণের উদাহরণ
ধরা যাক একটি সাধারণ স্পেস শাটল 
উৎক্ষেপণেেের সময় ০.৩২ ম্যাক্স কিউ মান হয় বায়ুমন্ডলের প্রায় ১১ কি.মি (৩৫,০০০ ফিট) উচ্চতায়।
.
স্পেস শাটলের তিনটি মূল ইঞ্জিনকে পুনরায় থ্রোটল করা হয় তাদের মূল ধাক্কার ৬০-৭০% হারে;(পেলোডের উপর নির্ভরশীল) যখন ডায়নামিক চাপ সবচেয়ে বেশি ম্যাক্স কিউ তে পৌছায়।<.
একটি সাধারণ এপোলো উতক্ষেপনের সময় ম্যক্স কিউ (০.৩ এটমস্ফিয়ার এর উপর) ঘটে তাও ১৩ থেকে ১৪ কিমি উচুতে (৪৩,০০০-৪৫,০০০ ফিট)।<.
<. 
স্পেস এক্স ফ্যালকন নয় মিশনেও প্রায় একই মান পাওয়া গেছে।
<.
ম্যাক্স কিউ এর বিন্দু হচ্ছে সবচেয়ে উচু মাইলফলক রকেট নিক্ষেপের সময় যেখানে একটি এয়ারফ্রেম তার সর্বোচ্চ যান্ত্রিক স্ট্রেস এ পৌছায়।  
## আরো দেখুন
প্রেন্ডেল গ্লুয়ার্ট সিংগুলারিটি

আদর্শ গ্যাস সূত্র

## তথ্যসূত্র

বিষয়শ্রেণী:বায়বান্তরীক্ষ প্রকৌশল
বিষয়শ্রেণী:প্রবাহী গতিবিজ্ঞান
হাইওয়ে ১ (অস্ট্রেলিয়া)

অস্ট্রেলিয়ার **হাইওয়ে ১** হ'ল হাইওয়েগুলির একটি নেটওয়ার্ক, যা দেশকে প্রদক্ষিণ করে মূল ভূখণ্ডের সমস্ত রাজ্যের রাজধানীক যুক্ত করে। প্রায় ১৪,৫০০ কিলোমিটার (৯,০০০ মাইল) দীর্ঘ এই মহাসড়কটি ট্রান্স-সাইবেরিয়ান হাইওয়ে (১১,০০০ কিলোমিটার বা ৬,৮০০ মাইল) এবং ট্রান্স-কানাডা হাইওয়েকে (৮,০৩০ কিমি বা ৪,৯৯০ মাইল) ছাড়িয়ে বিশ্বের দীর্ঘতম জাতীয় হাইওয়ে বা মহাসড়ক। হাইওয়ে নেটওয়ার্কের একটি অংশে প্রতিদিন দশ মিলিয়নেরও বেশি লোক যাত্রা করে।

## ইতিহাস
১৯৫৫ সালে গৃহীত জাতীয় পথ  সংখ্যাকরণ ব্যবস্থার অংশ হিসাবে হাইওয়ে ১ তৈরি করা হয়। এই রুট বা পথটি রাজ্য এবং স্থানীয় রাস্তা এবং ট্র্যাকগুলির বিদ্যমান নেটওয়ার্ক থেকে সংকলিত হয়। হাইওয়ে ১ হ'ল একমাত্র পথ, যেটি উত্তরের অঞ্চল'সহ অস্ট্রেলিয়ার সমস্ত রাজ্য জুড়ে পৌঁছনোর একমাত্র পথ। অন্যান্য জাতীয় রুটের অনেকগুলি হাইওয়ে ১ এর শাখা প্রশাখা।

মূল হাইওয়ে ১ স্কিমের অধীনে, প্রধান রুটের সমান্তরালভাবে চলতে থাকা কয়েকটি বড় ট্র্যাফিক রুটকে **জাতীয় রুট বিকল্প ১** হিসাবে মনোনীত করা হয়। এই রুটের নামগুলি বেশিরভাগই রাজ্য রুট উপাধি দ্বারা পরিবর্তন করা হয় বা বিভাগটি কোন রাজ্যে রয়েছে তার উপর নির্ভর করে একটি আলফা-সংখ্যাগত রুট উপাধি দ্বারা প্রতিস্থাপন করা হয়। বিকল্প ১ উপাধির উদাহরণ হ'ল ড্যান্ডেনং থেকে ভিক্টোরিয়ার দক্ষিণ মেলবোর্ন পর্যন্ত বিস্তৃত পুরাতন প্রিন্সস হাইওয়ে।

## তথ্যসূত্র

## বহিঃসংযোগ
* 

বিষয়শ্রেণী:অস্ট্রেলিয়ার মহাসড়ক
বিষয়শ্রেণী:হাইওয়ে ১ (অস্ট্রেলিয়া)
শ্রীনিধি শেট্টি

**শ্রীনিধি শেট্টি** (জন্ম: ২১ অক্টোবর ১৯৯২) একজন ভারতীয় মডেল, অভিনেত্রী এবং সুন্দরী প্রতিযোগিতার শিরোনামধারক। তিনি মিস ডিভা - ২০১৬ প্রতিযোগিতায় মিস ডিভা সুপ্রান্যাশনাল ২০১৬ হিসাবে মুকুট অর্জন করেছিলেন এবং পরে মিস সুপ্রান্যাশনাল ২০১৬-তে ভারতের প্রতিনিধিত্ব করে জয়লাভ করেছিলেন। তিনি এই খেতাব অর্জনকারী দ্বিতীয় ভারতীয় প্রতিনিধি। তিনি কন্নড় এবং তামিল চলচ্চিত্রে অভিনয় করেছেন।

## প্রাথমিক জীবন এবং শিক্ষা
শ্রীনিধি রমেশ শেট্টি ১৯৯২ সালের ২১ অক্টোবর একটি তুলুভাষী পরিবারে জন্মগ্রহণ করেছিলেন। তার বাবা-মা উভয়ই ভারতের কর্ণাটক রাজ্যের অধিবাসী। তার বাবা রমেশ শেঠি শহরের মুলকি এবং তার মা কুশালা কিন্নিগলির থাকিপাদি গুথু থেকে এসেছেন। তিনি শ্রী নারায়ণ গুরু ইংলিশ মিডিয়াম স্কুলে অধ্যয়ন করেছেন এবং তারপরে সেন্ট অ্যালোসিয়াস প্রি-ইউনিভার্সিটি কলেজে প্রাক-বিশ্ববিদ্যালয় কোর্স করেছেন। তিনি বেঙ্গালুরুর জৈন বিশ্ববিদ্যালয় থেকে বৈদ্যুতিক প্রকৌশল বিষয়ে স্নাতক (সম্মান) ডিগ্রি লাভ করেন।

## সুন্দরী প্রতিযোগিতা
২০১২ সালে শ্রীনিধি ক্লিন অ্যান্ড ক্লিয়ার নিবেদিত ফ্রেশ ফেস প্রতিযোগিতায় অংশ নিয়েছিল, যেখানে তিনি শীর্ষ পাঁচ-চূড়ান্ত প্রতিযোগীদের মধ্যে ছিলেন। পরে ২০১৫ সালে তিনি মানাপ্পুরাম মিস সাউথ ইন্ডিয়ায় অংশ নিয়েছিলেন এবং মিস কর্ণাটক ও মিস বিউটিফুল স্মাইল খেতাব অর্জন করেছিলেন, এবং পরে মানাপ্পুরাম মিস কুইন অব ইন্ডিয়ায় অংশ নিয়েছিলেন, যেখানে তিনি প্রথম রানার-আপ হিসাবে নির্বাচিত হয়ে মিস কনজেনিয়ালিটির খেতাব লাভ করেছিলেন। অ্যাকেনচার কোম্পানিতে কর্মরত অবস্থায় তিনি মডেল হিসাবেও কাজ করেছিলেন।

২০১৬ সালে তিনি ২০১৬ মিস ডিভা সুন্দরী প্রতিযোগিতায় অংশ নিয়েছিলেন, যেখানে তিনি চূড়ান্ত প্রতিযোগী হিসাবে নির্বাচিত হয়েছিলেন এবং মিস সুপ্রান্যাশনাল ইন্ডিয়া ২০১৬ খেতাব অর্জন করেছিলেন। তিনি তার হাসি, শরীর এবং উজ্জ্বল মুখের জন্য তিনটি উপনামও জিতেছিলেন। তিনি মিস সুপ্রান্যাশনাল ২০১৬-তে ভারতের প্রতিনিধিত্ব করতে গিয়েছিলেন। ২০১৬ সালের ২ ডিসেম্বর পোল্যান্ডের ক্রাইনিকা-জেড্রজে পৌর ক্রীড়া ও বিনোদন কেন্দ্রে তার পূর্বসূরি প্যারাগুয়ের স্টেফানিয়া স্টেগম্যান কর্তৃক তিনি মিস সুপ্রান্যাশনাল ২০১৬-এর মুকুট পেয়েছিলেন। এছাড়াও তিনি মিস সুপার সুপ্রান্যাশনাল এশিয়া এবং ওশেনিয়া ২০১৬-এর খেতাবও জিতেছিলেন।

মিস সুপ্রান্যাশনাল ২০১৬ হিসাবে তার রাজত্বকালে শ্রীনিধি সংযুক্ত আরব আমিরাত, ফ্রান্স, জাপান, সিঙ্গাপুর, থাইল্যান্ড, স্লোভাকিয়া সহ পোল্যান্ড এবং ভারত জুড়ে অসংখ্য ভ্রমণ করেছিলেন।

## অভিনয়
মিস সুপ্রান্যাশনালে জয় লাভেরর পরে শ্রীনিধি চলচ্চিত্রে অভিনয়ের জন্য প্রস্তাব পেতে শুরু করেন। তিনি ২০১৮ সালে পর্যায়কালীন মারপিটধর্মী চলচ্চিত্র *[[কেজিএফ: চ্যাপ্টার ওয়ান]]*-এর মাধ্যমে তিনি অভিনয়ে আত্মপ্রকাশ করেছিলেন। প্রশান্ত নীল পরিচালিত চলচ্চিত্রটি তখনকার কন্নড় সিনেমার সর্বোচ্চ বাজেটের চলচ্চিত্র ছিল। ছবিটির সিক্যুয়েল চ্যাপ্টার টু-তে তাকে বিশেষ ভূমিকায় দেখা যাবে। তিনি বিক্রমের সাথে তামিল চলচ্চিত্র *কোবরা*-তে অভিনয় করেছেন।

## চলচ্চিত্রের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ

* 

## পাদটীকা

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ভারতীয় মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মাঙ্গলুরুর অভিনেত্রী
বিষয়শ্রেণী:কর্ণাটকের নারী মডেল
বিষয়শ্রেণী:মিস সুপ্রান্যাশনাল বিজয়ী
বিষয়শ্রেণী:তুলু ব্যক্তি
বনানী কবরস্থান

**বনানী কবরস্থান** হল ঢাকার বনানী এলাকায় অবস্থিত একটি বিখ্যাত কবরস্থান। এটি সরকার পরিচালিত ঢাকার আটটি কবরস্থানের একটি এবং প্রায় ২২,০০০ কবরের ধারণ ক্ষমতাসম্পন্ন এই কবরস্থানটি ঢাকা শহরের অন্যতম বৃহত্তম কবরস্থান। এটির আয়তন প্রায় ১০ একর এবং প্রতিদিন এখানে দুই থেকে তিনজন মানুষের কবর দেয়া হয়। বনানী কবরস্থানে সবচেয়ে গুরুত্বপূর্ণ কিছু উল্লেখযোগ্য বাংলাদেশির কবর রয়েছে, যেমন ১৫ ই আগস্ট ১৯৭৫ সালের অভ্যুত্থানে শিকার ব্যক্তিদের কবর রয়েছে এখানে। এছাড়া এই কবরস্থানের ভিতরে ছোট একটি মসজিদও রয়েছে।

## ইতিহাস
কবরস্থানটি ১৯৭৩ সালে চালু করা হয়। প্রথমে ব্যক্তিগত হিসেবে তৈরি করা হলেও পরে বনানী পৌরসভা ও ১৯৮১ সালে ঢাকা সিটি কর্পোরেশন এই কবরস্থানটি পরিচালনার দায়িত্ব নেয়।

## উল্লেখযোগ্য ব্যক্তি
এই কবরস্থানে শায়িত কিছু উল্লেখযোগ্য ব্যক্তি হলেন:
 
* ফজলে হাসান আবেদ
* অলি আহাদ
* আলী যাকের
* গাজী শাহাবুদ্দিন আহমেদ
* ইয়াজউদ্দিন আহম্মেদ
* তাজিন আহমেদ
* ফরিদ আলী
* এম ইন্নাস আলী
* জুবাইদা গুলশান আরা
* আব্দুস সামাদ আজাদ
* নাজমুল হুদা বাচ্চু
* আঞ্জুমান আরা বেগম
* আনোয়ারা বেগম
* ফিরোজা বেগম 
* আবদুর রহমান বিশ্বাস
* আহমদ জামান চৌধুরী
* আমীন আহম্মেদ চৌধুরী
* মাইনুর রেজা চৌধুরী
* কমল দাশগুপ্ত
* খালেদা একরাম
* মুহাম্মদ মোশাররফ হোসেন
* আবুল কালাম ফায়জুল হক
* আনিসুল হক (রাজনীতিবিদ)
* কাজী জাকের হোসেন
* মোহাম্মদ ইব্রাহিম (চিকিৎসক)
* মোঃ নূরুল ইসলাম
* সিরাজুল ইসলাম
* শাফায়াত জামিল
* জোহরা বেগম কাজী
* এনায়েতুল্লাহ্‌ খান
* আবদুল মোনেম খান
* এম হাসান আলী খান
* মাহবুব আলী খান
* শাহ এ এম এস কিবরিয়া
* এম এ মান্নান (স্নায়ুবিদ)
* বেবী মওদুদ
* মোহাম্মদ মনিরুজ্জামান মিঞা
* খালিদ মাহমুদ মিঠু
* মোহাম্মদউল্লাহ
* শেখ ফজিলাতুন্নেছা মুজিব
* মিশুক মুনীর
* আরাফাত রহমান কোকো
* হোসনে আরা রহমান
* আইভি রহমান
* লতিফুর রহমান (বিচারপতি)
* শামসুর রাহমান
* জিল্লুর রহমান
* শাহনাজ রহমতুল্লাহ
* রাজ্জাক
* সাইফুদ্দিন
* আবদুর রব সেরনিয়াবাত
* ফজল শাহাবুদ্দীন 
* শেখ রাসেল
* সৈয়দা জোহরা তাজউদ্দীন
* গমির উদ্দিন প্রধান
* শফিউল আলম প্রধান
* টি আলী
* আবদুল হাই চৌধুরী

## চিত্রশালা

Banani Graveyard in Dhaka 03.jpg
Banani Graveyard in Dhaka 01.jpg
Banani Graveyard in Dhaka 08.jpg
Arafat Rahman's grave at Banani Graveyard in Dhaka 27 (cropped).jpg
Banani Graveyard in Dhaka 17.jpg
Grave of Zillur Rahman at Banani Graveyard in Dhaka 25.jpg
Shah A M S Kibria's grave in Banani graveyard along with his wife.jpg


## তথ্যসূত্র

## বহিঃসংযোগ

* কবরস্থান ব্যবস্থাপনা, ঢাকা উত্তর সিটি কর্পোরেশন

বিষয়শ্রেণী:ঢাকায় মৃত্যু
বিষয়শ্রেণী:বাংলাদেশের কবরস্থান
বিষয়শ্রেণী:সুন্নি কবরস্থান
বিষয়শ্রেণী:১৯৭৩-এ বাংলাদেশে প্রতিষ্ঠিত
দৈনিক দ্য ভয়েস

***দৈনিক দ্য ভয়েস***  বার্মায় প্রকাশিত একটি সংবাদপত্র।  আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে। *ভয়েস ডেইলি* ২০০৪ সাল থেকে প্রকাশিত প্রকাশিত হচ্ছে, এর আগে এটি *সাপ্তাহিক দ্য ভয়েস* নামে  প্রকাশিত হত। 

## তথ্যসূত্র

দ্য
দ্য
হানক

**হানক** (কোরীয় ভাষায় : 한옥) হল কোরিয়ার প্রাচীন ঐতিহ্যগত গৃহ। ১৪ শতাব্দীর দিকে কোরিয়ার জোসন রাজবংশের রাজত্বকালে প্রথম হানক তৈরি হয়। এইটি হল কোরিয়ার প্রাচীন স্থাপত্যের ইতিহাসের এক অন্যতম অংশ। কাঠের তৈরি হানক খুব সাধারণ কিন্তু অনন্য শৈলী এবং পরিবেশবান্ধব। কোরিয়ার স্থাপত্যের ইতিহাস অনুসারে হানক তৈরির সঙ্গে তার পার্শ্ববর্তী পরিবেশ , বিশেষ করে হানকের অবস্থান ও ঋতুর এক গভীর সম্পর্ক রয়েছে। হানকের অভ্যন্তরের অংশও এই বিষয়গুলির ওপরে নির্ভর করে তৈরি করা হয়ে থাকে। হানক তৈরির এই প্রধান বৈশিষ্ট্যকে *বেসানইমসু*  (কোরীয় ভাষায় :배산임수)  বলা হয়ে থাকে, যার অর্থ হল একটি আদর্শ বাড়ি তৈরি হয় এমন জায়গায় যার পিছন দিকে পাহাড় ও সামনের দিকে নদী আছে।

## ইতিহাস
নব্য প্রস্তর যুগে কোরিয়ার মানুষ ডোঙ্গা আকৃতির কুটির এ থাকতো। পরবর্তী সময়ে তারা কাঠের কড়িবরগা ও স্তম্ভ বানিয়ে খড়ের ছাউনি দেওয়া ঘর বানায়। এই ভাবে প্রথম হানক তৈরি শুরু হয়। লৌহ যুগে খড়ের পরিবর্তে পোড়া মাটির টালি দিয়ে ছাউনি তৈরি হয় যা বর্তমান সময়ের হানকে দেখা যায়। অনেক ঐতিহাসিকের মতে জাপানের অধীনে থাকাকালীন কোরিয়ার গুরুত্বপূর্ণ গৃহ গুলি পুনরুদ্ধারের জন্যে "হানক" শব্দটি প্রথম ব্যবহৃত হয়।

## উপকরণ
হানক তৈরির প্রধান উপকরণ হিসাবে মাটি, কাঠ ও পাথর ব্যবহৃত হয় যা পরিবেশবান্ধব ও দূষণমুক্ত। হানকের ছাদ তৈরি হয় পোড়া মাটির টালি দিয়ে এবং ছাদের কোনগুলি হয় বাঁকা আকৃতির।

## বৈশিষ্ট্য
হানকের পরিবেশবান্ধব হওয়ার নানা বৈশিষ্ট্য, এর বাহ্যিক ও আভ্যন্তরীণ গঠন থেকে শুরু করে উপকরণেও দেখা যায়। হানক তৈরির অন্যতম বৈশিষ্ট্য হল কোরিয়ার ঋতুর কথা মাথায় রেখে হিমশীতল শীতের জন্য বিশেষ পদ্ধতিতে ঘরের মেঝেতে ঘর গরম করার একটি ব্যবস্থা থাকে এবং উষ্ণ গরমের জন্য জানালা ও দরজায় বিশেষ ভাবে তৈরি কোরিয়ার ঐতিহ্যগত কাগজ "হানজি" (কোরীয় ভাষায় : 한지) লাগানো হয় যাতে গরম হাওয়া ও সূর্যের তাপ ভিতরে প্রবেশ করতে না পারে। হানকের স্তম্ভগুলি (*দেদুলবো )* মাটির নীচের পরিবর্তে হানকের প্রত্যেকটি কোণের পাথরের মধ্যে কৃত্রিম ভাবে লাগানো হয় যাতে ভূমিকম্পের সময় হানকের ক্ষতি না হয়।

## অঞ্চলগত পার্থক্য
কোরিয়ার অঞ্চল ভেদে হানকের গঠন আকৃতির পার্থক্য দেখা যায়। কোরিয়ার দক্ষিণ দিকে অতিরিক্ত গরমের কারণে হানকের আকৃতি সোজা একটি রেখা বা ইংরেজি 1 এর মত দেখতে হয়। অন্যদিকে উত্তর দিকে হিমশীতল আবহাওয়া থেকে রক্ষার জন্য হানকের আকৃতি একটি বাক্স বা কোরীয় অক্ষর 'ㅁ' এর মত হয় , চারিদিক দিয়ে ঘর এবং মাঝখানে ফাঁকা যেখানে দিনের বেলায় সূর্যের আলো প্রবেশ করতে পারে ও ঘরগুলি সমান ভাবে উষ্ণতা পেতে পারে। কোরিয়ার মধ্যবর্তী অঞ্চলগুলোতে উত্তর ও দক্ষিণ অংশের হানকের আকৃতির একটি মিশ্র আকৃতি দেখা যায় , যা অনেকটা ইংরেজি অক্ষর 'L'  বা কোরীয় অক্ষর 'ㄱ' এর মত দেখতে হয়।

## পর্যটনকেন্দ্র
কাঠের তৈরি প্রাচীন এই হানক গুলি কোরিয়ার ইতিহাসের এক অতি আকর্ষণীয় দিককে তুলে ধরে। ১৯৭০ এ বহু হানক ভেঙে বড় বড় স্থাপত্য তৈরি হলেও এখনো কোরিয়ার কিছু জায়গায় হানক রয়েছে। যেমন - কোরিয়ার গিঅংজু গ্রাম (যা একটি UNESCO WORLD HERITAGE বা বিশ্ব ঐতিহাসিক স্থানের অন্তর্গত) , জনজু হানক গ্রাম এবং জেজু দ্বীপে এখনো হানক রয়েছে। বর্তমানে হানকের জনপ্রিয়তা অনেকটাই বৃদ্ধি পেয়েছে যার অন্যতম কারণ কোরিয়ার বিভিন্ন চলচ্চিত্রের ও টেলিভিশনের অনুষ্ঠানে এই সব হানকের ব্যবহার এবং পর্যটকদের আকর্ষণের জন্য সরকারের সহায়তায় হানকগুলি পুনরুদ্ধার করে সংরক্ষণ করে রাখা হয়েছে।

## তথ্যসূত্র


বিষয়শ্রেণী:কোরিয়া
বিষয়শ্রেণী:কোরীয় স্থাপত্য
বিষয়শ্রেণী:বাড়ির ধরন
বিষয়শ্রেণী:কোরিয়ার সংস্কৃতি
বোম্বাই কা বাবু

***বোম্বাই কা বাবু*** (; 'অর্থ' বোম্বের সম্মানিত পুরুষ) হচ্ছে ১৯৬০ সালে মুক্তিপ্রাপ্ত একটি হিন্দি চলচ্চিত্র। রাজ খোসলা পরিচালিত এই চলচ্চিত্রটিতে নায়ক-নায়িকা ছিলেন দেব আনন্দ এবং সুচিত্রা সেন। চলচ্চিত্রটির কাহিনীকার ছিলেন রাজিন্দার সিং বেদী। চলচ্চিত্রটি ছিলো রোমাঞ্চ ঘরানার। তবে অবাক করার বিষয় ছিলো যে চলচ্চিত্রটির কাহিনী ছিলো এক ধরনের অজাচার প্রেম নিয়ে (সৎ ভাইবোনের প্রেম)। এই অবাক করা ব্যাপার ছাড়াও চলচ্চিত্রটির কাহিনী ও হেনরির ছোটো গল্প 'এ ডাবল ডাইড ডিসিভার' থেকে অনুপ্রাণিত ছিলো। ১৯৭৪ সালের 'জমির' (অমিতাভ বচ্চন অভিনীত) চলচ্চিত্রের কাহিনী অনেকটা এই 'বোম্বাই কা বাবু'র মতো।

এই চলচ্চিত্রটির সঙ্গীত পরিচালক ছিলেন শচীন দেব বর্মণ, তার সুরারোপ করা গান "চাল রি সজনী, আব কিয়া ছোচে" এবং "দিওয়ানা মাস্তানা হুয়া দিল", প্রথমটি মুকেশ এবং পরেরটি মোহাম্মাদ রফি এবং আশা ভোঁসলের গাওয়া গান, দুটিই তুমুল জনপ্রিয়তা পেয়েছিলো।
## কাহিনী
বাবু এবং মালিক দুটি অবিচ্ছেদ্য বন্ধু যারা ভারতের একটি ছোট্ট শহরে থাকেন একদিন, তারা সিদ্ধান্ত নিয়েছে যে কোনও খালি খেলে এবং কিছু চুরি করে তবে ধরা পড়ে। মালিকের বাবা জামিনে বের হয়ে এসে তার জন্য জামিন হিসাবে দাঁড়াল, বাবু এর তেমন কারও নেই এবং কিশোর কেন্দ্রে এসে শেষ করলেন। যখন দু'টি বড় হয়, মালিক একজন পুলিশ পরিদর্শক হন, যখন বাবু অপরাধ করে এবং কারাগারে বন্দী হন। যখন তিনি কারাগার থেকে মুক্তি পেয়েছেন, তখন তিনি তার দোষী-সহ অপরাধী বালির সাথে দেখা করতে যান এবং তারা একসাথে পরবর্তী উত্তরাধিকার পরিকল্পনা শুরু করেন। মালিক বাবুর সাথে দেখা করেন এবং তাকে তার পথ সোজা করার জন্য বলেন। কিন্তু বাবু এরই মধ্যে এটি চেষ্টা করেছিলেন এবং তার মালিকের স্ত্রীর একটি নেকলেস চুরির অভিযোগে মিথ্যা অভিযোগের অবসান ঘটলেন। তবুও, বাবু বালিকে জানিয়ে দেন যে তিনি কোনও অপরাধে অংশ নেবেন না। এরপরে, বালি এবং তার লোকদের গ্রেপ্তার করা হয় এবং তারা বাবুকে তাদের উপর দোষারোপ করার জন্য দোষ দেয়। বালি জামিনে মুক্তি পেয়েছে। বাবু যখন তার সাথে দেখা করেন, তর্ক একটি লড়াইয়ের দিকে নিয়ে যায় এবং বালিকে হত্যা করা হয়। একজন ভীতু বাবু বোম্বে থেকে পালিয়ে উত্তর ভারতের জোগেন্দ্র নগরে অবতরণ করেন, সেখানে তাঁর এক ভক্ত নামে এক ব্যক্তির সাথে সাক্ষাত হয় যিনি তাকে শাহজি নামে এক ধনী ব্যক্তির একমাত্র উত্তরাধিকারী কুন্ডন বলে অভিহিত করতে বলেছিলেন। বাবু অস্বীকার করলে ভগত পুলিশকে অবহিত করার হুমকি দেয়। বাবু কুন্দন হয়ে শাহজি, তাঁর স্ত্রী রুকমণি এবং কন্যা মায়ার হৃদয়ে প্রবেশ করেছিলেন। ছোট কিস্তিতে বাবু ভগতকে পরিশোধ করার জন্য পর্যাপ্ত নগদ পান, তবে ভগত লোভী হন এবং বাবু চান যে সমস্ত নগদ ও গহনা চুরি করে পলাতক থাকুন। বাবু সদয় লোকদের কাছ থেকে চুরি করতে নারাজ। বিষয়টিকে আরও খারাপ করার জন্য, তিনি মায়ার প্রেমে পড়েছেন - দৃশ্যত তাঁর "বোন"। পাথর এবং শক্ত জায়গার মধ্যে ধরা পড়ে - বাবু যেভাবেই পদক্ষেপ নেয় না কেন - সে অবশ্যই নিজেকে ফাঁদে ফেলবে - কেবল ভগতের সাথেই নয়, তার নতুন পাওয়া পরিবারের পাশাপাশি পুলিশ - যারা এখন তার পথচলায় তপ্ত।
## অভিনয়ে
*দেব আনন্দ - বাবু/কুন্দন
*সুচিত্রা সেন - মায়া
*নাজির হুসাইন -
*আঁচলা সচদেব - রুক্মাণী
*জগদীশ রাজ - বালি
*মনোহর দীপক - পুলিশ পরিদর্শক মালিক
## গানের তালিকা

সঙ্গীতঃ শচীন দেব বর্মণ; গীতিঃ মজরুহ সুলতানপুরি।

## তথ্যসূত্র

## বহিঃসংযোগ
* 

বিষয়শ্রেণী:১৯৬০-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
বিষয়শ্রেণী:রাজ খোসলা পরিচালিত চলচ্চিত্র
বিষয়শ্রেণী:শচীন দেববর্মণ সুরারোপিত চলচ্চিত্র
মমতাজ বেগম (চট্টগ্রামের রাজনীতিবিদ)

**মমতাজ বেগম** বাংলাদেশের চট্টগ্রাম জেলার রাজনীতিবিদ ও চট্টগ্রাম-১৩ আসনের সাবেক সংসদ সদস্য।

## প্রাথমিক জীবন
মমতাজ বেগম চট্টগ্রাম জেলায় জন্মগ্রহণ করেন। তার স্বামী বীর বিক্রম ও সাবেক মন্ত্রী কর্নেল অলি আহমেদ। তার দুই মেয়ে।

## রাজনৈতিক জীবন
সপ্তম জাতীয় সংসদ নির্বাচনে নির্বাচিত অলি আহমেদ পদত্যাগ করে চট্টগ্রাম -১৪ প্রতিনিধিত্ব করার সিদ্ধান্ত নিলে সেপ্টেম্বর ১৯৯৬ সালের উপনির্বাচনে তিনি বাংলাদেশ জাতীয়তাবাদী দলের প্রার্থী হিসেবে চট্টগ্রাম-১৩ আসন থেকে সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:লিবারেল ডেমোক্রেটিক পার্টি (বাংলাদেশ) এর রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
নিম্ন হিমালয় পর্বতশ্রেণী

**মহাভারত পর্বতশ্রেণী**- যাকে নিম্ন হিমালয় বা "হিমাচল" বলা হয় - এটি একটি পূর্ব-পশ্চিম পর্বতশ্রেণী যার উচ্চতা ৩,৭০০ থেকে ৪,৫০০ মিটার (১২,০০০ থেকে ১৪,৫০০ ফুট)। পর্বতচূড়া সহ, পাকিস্তানের সিন্ধু নদী থেকে উচ্চ হিমালয় পর্বতমালার সমান্তরালে উত্তর ভারত, নেপাল, সিকিম এবং ভুটান জুড়ে বিস্তৃত, কিন্তু ব্রহ্মপুত্র নদের কাছাকাছি ভুটানের পূর্ব ভাগে দু'টি পর্বতশ্রেণী মধ্যে পার্থক্য করা কঠিন হয়ে পড়ে। মহাভারত পর্বতশ্রেণীটি দক্ষিণে নিম্ন শিবালিক বা চুরিয়া পর্বতশ্রেণীরও সমান্তরালে রয়েছে। পীর পাঞ্জাল নিম্ন হিমালয়ের বৃহত্তম পর্বত।

'মেইন বাউন্ডারি থ্রাস্ট' নামক একটি বড় ভূ-চ্যুতির কারণে মহাভারত পর্বতশ্রেণীর দক্ষিণ ঢাল খুব খাঁড়া এবং প্রায় জনহীন। পর্বতচূড়ায় এবং উত্তরাঞ্চলের ঢালে ঢাল আস্তে আস্তে উচু চারণভূমি এবং ছাদযুক্ত ক্ষেত্রগুলিকে সমর্থন করতে পারে। নেপালের ঘনবসতিযুক্ত মধ্য পাহাড়গুলি পর্বতচূড়া বরাবর শুরু হয়ে নিম্ন উপত্যকা ও অন্যান্য "পাহাড়ের" মধ্য দিয়ে উত্তর পর্যন্ত প্রসারিত হয়।

মহাভারত পর্বতশ্রেণী এবং উত্তর পাহাড়ের মধ্যভাগে পাওয়া বেশিরভাগ নৃগোষ্ঠী হিসাবে নেবার, মাগার, গুরুং, তামাং, রাই এবং লিম্বু সহ তিব্বত-বর্মণ সম্পর্ক রয়েছে, তবে সর্বাধিক জনবহুল নৃগোষ্ঠী ইন্দো-ইউরোপীয় হিন্দুরা প্রধানত পাহাড়ি নামে পরিচিত। এদের মধ্যে উচ্চ বর্ণীয় ব্রাহ্মণ এবং ক্ষত্রিয় বা ছত্রি রয়েছে। এসকর্টমেন্টের দক্ষিণে নিম্ন অঞ্চলটি ঐতিহাসিকভাবে ম্যালেরিয়াল এবং সম্ভবত বিবর্তিত অনাক্রম্যতা সহ আদিবাসী লোকেরা বাস করে, বিশেষত থারু এবং মৈথিলির লোকেরা।

## তথ্যসূত্র

## বহিঃসংযোগ

বিষয়শ্রেণী:ভারতের পর্বতমালা
বিষয়শ্রেণী:পাকিস্তানের পর্বতমালা
ইএসপিএন এফসি

***ইএসপিএন এফসি*** (পূর্বে ***ইএসপিএন সকারনেট*** নামে পরিচিত) হচ্ছে একটি মার্কিন টেলিভিশন স্টুডিও প্রোগ্রাম, যা ফুটবল স্ট্রিমিং পরিষেবা ইএসপিএন+-এ প্রতিদিন প্রচারিত হয়। ইএসপিএন এফসি মূলত ইএসপিএন ইনকর্পোরেটেডের মালিকানাধীন একটি ওয়েবসাইট ছিল। মূলত ১৯৯৫ সালে এটি সকারনেট হিসেবে প্রতিষ্ঠিত হয়েছিল, ওয়েবসাইটটিকে ১৯৯৯ সালে ইএসপিএন অধিগ্রহণ করেছিল।

## ইতিহাস
মূলত *সকারনেট* নামে প্রতিষ্ঠিত হওয়া এই ওয়েবসাইটটি গ্রেগ হ্যাডফিল্ড এবং তার তৎকালীন পুত্র টম ১৯৯৫ সালে প্রতিষ্ঠা করেছিলেন, প্রাথমিকভাবে সরাসরি খেলার তথ্য, পয়েন্ট তালিকা এবং সংবাদ সরবরাহ করতো। গ্রেগ সেই সময়ে *[[ডেইলি মেইল|ডেইলি মেইলের]]* হয়ে কাজ করেছিলেন এবং মূলধন অর্জনের জন্য, সাইটের মালিকানা ৪০,০০০ ইউরো এবং একটি উপার্জন ভাগ করে নেওয়ার প্রকল্পের বিনিময়ে তার কর্তাদের কাছে কার্যকরীভাবে বিক্রি করেছিলেন।

১৯৯৯ সালে, বুয়েনা ভিস্তা ইন্টারনেট গ্রুপ (বিভিআইজি) সকারনেট, ডেইলি মেইল এবং জেনারেল ট্রাস্টের কাছ থেকে ১৫ মিলিয়নের বিনিময়ে ৬০ শতাংশ নিয়ন্ত্রণ অর্জন করেছিল।

## তথ্যসূত্র

## বহিঃসংযোগ
* 

বিষয়শ্রেণী:ফুটবল ওয়েবসাইট
বিষয়শ্রেণী:১৯৯৫-এ প্রতিষ্ঠিত ইন্টারনেট সম্পত্তি
আফসার উদ্দিন আহমেদ

**আফসার উদ্দিন আহমেদ** বাংলাদেশের চট্টগ্রাম জেলার চন্দনাইশ উপজেলার রাজনীতিবিদ, মুক্তিযোদ্ধা, প্রকৌশলী ও চট্টগ্রাম-১৩ আসনের সাবেক সংসদ সদস্য।

## প্রাথমিক জীবন
আফসার উদ্দিন আহমেদ চট্টগ্রাম জেলায় জন্মগ্রহণ করেন।

## রাজনৈতিক জীবন
আফসার উদ্দিন আহমেদ বিজিসি ট্রাস্টের প্রতিষ্ঠাতা চেয়ারম্যান, মুক্তিযোদ্ধা ও প্রকৌশলী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-১৩ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের চট্টগ্রাম মহানগরের সভাপতি ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ন্যাশনাল আওয়ামী পার্টির রাজনীতিবিদ
বি এম ফয়েজুর রহমান

**ডাঃ বি এম ফয়েজুর রহমান** (১৯৩০-৩০ অক্টোবর ২০১২) ছিলেন বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও চট্টগ্রাম-১৩ আসনের সাবেক সংসদ সদস্য এবং গণপরিষদ সদস্য।

## প্রারম্ভিক জীবন
বি এম ফয়েজুর রহমান চট্টগ্রাম জেলার সাতকানিয়া উপজেলার কাঞ্চনা ইউনিয়নে ১৯৩০ সালে জন্মগ্রহণ করেন।
তিনি ছিলেন প্রভাবশালী মুসলিম লীগ পরিবারের সন্তান। তৎকালীন চট্টগ্রাম মেডিকেল স্কুল থেকে এল এম এফ ডিগ্রী নিয়ে তিনি ডাক্তারি পাশ করেন। চট্টগ্রাম জেনারেল হাসপাতালটি তখন চট্টগ্রাম মেডিকেল স্কুল নামে ছিল।

## রাজনৈতিক জীবন
বি এম ফয়েজুর রহমান চট্টগ্রাম জেলার একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  বঙ্গবন্ধুর ঘনিষ্ঠ সহচর এম এ আজিজের পরামর্শক্রমে মুসলিম লীগ পরিবারের সন্তান ডাঃ ফয়েজকে সাতকানিয়া (আংশিক) ও পটিয়া(আংশিক) চট্টগ্রাম-১৩ বর্তমান চন্দনাইশ নির্বাচনী এলাকা থেকে ১৯৭০ এর নির্বাচনে আওয়ামী লীগ থেকে এম পি এ পদে মনােনয়ন দেয়া হয়।
১৯৭০ সালের ১৭ ডিসেম্বর অনুষ্ঠিত প্রাদেশিক পরিষদের নির্বাচনে বাংলাদেশ আওয়ামী লীগের হয়ে নির্বাচন করেন এবং তৎকালীন পি-ই-২৯৩ তথা চট্টগ্রাম-১৩ (সাতকানিয়া ও পটিয়ার অংশ) এর হয়ে প্রাদেশিক পরিষদের এম.পি.এ নির্বাচিত হন। এছাড়াও ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১৩ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগের দক্ষিণ চট্টগ্রাম জেলা শাখার সহসভাপতি হিসাবে দায়িত্ব পালন করেছেন। এছাড়াও তিনি ১৯৬৮-১৯৬৯ পর্যন্ত কাঞ্চনা ইউনিয়নের চেয়ারম্যান হিসেবে দায়িত্ব পালন করেন।

## মৃত্যু
তিনি ২০১২ সালের ৩০ অক্টোবর মৃত্যুবরণ করেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:চট্টগ্রাম জেলার মুক্তিযোদ্ধা
ডেভিড অ্যালান

**ডেভিড ওয়াল্টার অ্যালান** (; জন্ম: ৫ নভেম্বর, ১৯৩৭) ক্রাইস্টচার্চের হ্যাস্টিংস এলাকায় জন্মগ্রহণকারী বার্বাডীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ডেভিড অ্যালান**।

## প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৬৫-৬৬ মৌসুম পর্যন্ত ডেভিড অ্যালানের প্রথম-শ্রেণীর খেলোয়াড়ী জীবন চলমান ছিল।

ক্রাইস্টচার্চের হ্যাস্টিংস এলাকায় জন্মগ্রহণকারী ডেভিড অ্যালান ১৯৫৫-৫৬ মৌসুম থেকে ১৯৬৫-৬৬ মৌসুম পর্যন্ত বার্বাডোসের পক্ষে প্রথম-শ্রেণীর ক্রিকেটে অংশ নিয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ডেভিড অ্যালান। ২৩ মার্চ, ১৯৬২ তারিখে ব্রিজটাউনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৬ জুলাই, ১৯৬৬ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

পাতলা চুলের অধিকারী ডেভিড অ্যালান চমৎকারভাবে আন্তর্জাতিক খেলোয়াড়ী জীবন শুরু করেছিলেন। ভারতের বিপক্ষে সিরিজের দুই টেস্টে অংশ নিয়ে আটটি ক্যাচ ও দুইটি স্ট্যাম্পিং করেছিলেন। ফলশ্রুতিতে, খুব স্বাভাবিকভাবেই ইংল্যান্ড সফরে দলের প্রধান উইকেট-রক্ষক হিসেবে মনোনীত হন। কিন্তু, সিরিজ শুরুর পূর্বে ডেরিক মারে’র দাপটে তাকে স্থানচ্যূত হতে হয়। অন্যদিকে জ্যাকি হেনড্রিক্সের দাপটে প্রতিদ্বন্দ্বিতা চরমে পৌঁছে ও তাকে তৃতীয়সারিতে অবস্থান করতে হয়। তবে, হেনড্রিক্স আঘাতপ্রাপ্ত হলে তাকে ১৯৬৬ সালের ইংল্যান্ড সফরে দলে রাখা হয়। জ্যাকি হেনড্রিক্সের প্রত্যাবর্তনের পূর্বে তিনি দুই টেস্টে অংশ নেন।

অংশগ্রহণকৃত সবগুলো টেস্টেই তিনি উইকেট-রক্ষণের দায়িত্বে নিয়োজিত ছিলেন। ১৯৬১-৬২ মৌসুমে ভারত, ১৯৬৪-৬৫ মৌসুমে অস্ট্রেলিয়া ও ১৯৬৬ সালে ইংল্যান্ডের বিপক্ষে টেস্টগুলো খেলেন। এ সিরিজ শেষে তিনি আন্তর্জাতিক ক্রিকেট থেকে অবসর গ্রহণ করেন।

## তথ্যসূত্র

## আরও দেখুন
* লেস্টার কিং
* লেসলি ওয়ালকট
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:উইকেট-রক্ষক
দৈনিক দ্য স্ট্যান্ডার্ড টাইম

***দৈনিক দ্য স্ট্যান্ডার্ড টাইম*** ( ) বার্মায় প্রকাশিত একটি সংবাদপত্র। আইন পরিবর্তনের কারণে, কাগজটি নিখরচায় প্রকাশ করা শুরু হয়েছিল ১ এপ্রিল ২০১৩ থেকে।   

## তথ্যসূত্র

দ্য
দ্য
চক্রাকার সড়ক (কাঠমান্ডু)

**কাঠমান্ডু রিং রোড** () হল নেপালের আট লেনের একটি মহাসড়ক যা কাটমুন্ডু ও ললিতপুর শহরগুলোকে প্রদক্ষিণ করেছে।  সড়কটির মোট দৈর্ঘ্য ২৮ কিলোমিটার বা ১৭ মাইল। এটি ৬২ মিটার চওড়া (কেন্দ্রের লাইনের পাশে ৩১ মিটার)।

## রুট
রাস্তাটি কালানকি, সাতদোবাত, গকরকো, বালকুমারী, কোষেশ্বর, টিঙ্কন, ত্রিভুবন আন্তর্জাতিক বিমানবন্দর, গৌশলা, চাবিল, সিকহারা, মহারাজগঞ্জ, বসুন্ধরা, সামিষু, গঙ্গাবু, বালাজু এবং সোয়ামবুনহানথের মতো প্রধান প্রধান স্থানগুলোকে সংযুক্ত করেছে।

## ইতিহাস
২০১৮ সালে নেপাল সরকার চীন সরকারের সহযোগিতায় ৯.৫ কিলোমিটারের (৫.৯ মাইল) একটি অংশ আট লেনে উন্নীত করার কাজ করেছিল। ২০১৮ সালে কালানকিতে ট্রাফিক জ্যাম সমস্যার জন্য প্রথম আন্ডারপাস নির্মাণ করে। ২০১৯ সালে নেপালের কাটমুন্ডুতে অনুষ্ঠিত দক্ষিণ এশীয় গেমসের সাইক্লিং ইভেন্টের জন্য এ সড়কটি ক্রীড়া মাঠ হিসেবে ব্যবহার হয়েছিল।

## আরও দেখুন
* চীন-নেপাল সম্পর্ক

## তথ্যসূত্র

বিষয়শ্রেণী:নেপালের সড়ক
বিষয়শ্রেণী:কাটমুন্ডুর পরিবহন
বিষয়শ্রেণী:চক্রাকার সড়ক